ลุยจับเว็บพนันบอลโลก ดึง ปปง.อายัดทรัพย์สิน
เป็นสีสันของมหกรรมฟุตบอลโลกที่มาพร้อมกับการรับพนันขันต่อพนันกันคึกคัก ผ่านไปไม่กี่วันยอดจับกุมการพนันฟุตบอลโลกยังสูง เป็นปัญหาที่รัฐบาลจับตามอง โดยเฉพาะเด็กและเยาวชน ซึ่งเป็นกลุ่มเสี่ยงเข้าไปเกี่ยวข้องกับการทายผลแทงพนัน บางรายขาดเรียน ถูกทวงหนี้ ถูกจับหมดสิ้นอนาคต,การพนันบอลได้พัฒนาไปสู่การเล่นในโลก ออนไลน์ อินเตอร์เน็ต โซเชียลเน็ตเวิร์ก ไม่เหมือนสมัยก่อนที่เจ้ามือตั้งโต๊ะเปิดรับแทงในที่ลับตาคน หรือมีเด็กวิ่งแจกบอลชุดตามชุมชนต่างๆ แต่ปัจจุบันได้พัฒนาการเข้าสู่ระบบคอมพิวเตอร์เป็นส่วนใหญ่ ทำให้คนทั่วไปติดการพนันกันได้ง่ายมากขึ้น,พนันฟุตบอล นำมาซึ่งปัญหาติดหนี้พนันฟุตบอล มีคนไทยบางส่วนที่หมกมุ่นอยู่กับการพนันฟุตบอล ไม่มีเงินชดใช้ หลงผิดก่อคดีลัก วิ่ง ชิง ปล้น ให้ได้เงินไปแทงหรือใช้หนี้พนันฟุตบอล,พล.อ.ประยุทธ์ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรี ห่วงใยปัญหาเล่นพนันฟุตบอลโลก ฝากเตือนคนไทยไม่ให้ยุ่งเกี่ยวกับการพนัน ซึ่งมีความเสี่ยงต่ออันตรายหากติดหนี้และไม่สามารถชดใช้ได้ โดยเฉพาะเด็กและเยาวชนที่ห่วงเป็นพิเศษ,ให้ พล.ต.อ.จักรทิพย์ ชัยจินดา ผบ.ตร. เฝ้าติดตามการเล่นพนันออนไลน์ทุกรูปแบบ ทั้งทางเว็บไซต์และแอปพลิเคชันบนโทรศัพท์มือถือ ออก กฎเหล็ก เน้นย้ำว่า ต้องไม่มีเจ้าหน้าที่รัฐเกี่ยวข้องหรือรับส่วยโดยเด็ดขาด และต้องไม่เพิกเฉยต่อข้อมูลที่ได้รับแจ้งจากประชาชน,พล.ต.อ.จักรทิพย์มอบหมายให้ พล.ต.อ.เฉลิมเกียรติ ศรีวรขาน รอง ผบ.ตร. รับผิดชอบงานป้องกันปราบปราม เป็นหัวเรือใหญ่ขับเคลื่อนมาตรการพนันฟุตบอล พล.ต.อ.เฉลิมเกียรติ กำหนดมาตรการในการป้องกันและปราบปรามการเล่นการพนันฟุตบอลโลก มุ่งเน้นป้องกันเด็กและเยาวชน เป็นกลุ่มเสี่ยงไม่ให้เข้าไปยุ่งเกี่ยวเล่นพนัน ร่วมกับ สำนักงานคณะกรรมการการศึกษาขั้นพื้นฐาน เชิญดารา นักแสดง นักฟุตบอล จัดกิจกรรมรณรงค์ทั่วประเทศ พริตตี้หรือเน็ตไอดอลที่โฆษณาชักชวนให้คนเล่นการพนันมีความผิดด้วย ควบคู่ไปตรวจร้านเกม ร้านอินเตอร์เน็ต ร้านอาหารที่ถ่ายทอดการแข่งขัน ป้องกันการลักลอบเล่นการพนันทายผลฟุตบอล,จัดตั้งศูนย์ป้องกันปราบ ปรามการลักลอบเล่นการพนันทายผลการแข่งขันฟุตบอล พล.ต.ท.พรหมธร ภาคอัต ผู้ช่วย ผบ.ตร. เป็นหัวหน้า ชุดปฏิบัติ 5 ชุด ชุดปฏิบัติการสำนักงานตำรวจแห่งชาติ รับผิดชอบเครือข่ายขนาดใหญ่ ชุดปฏิบัติการตำรวจภูธรภาค และ บช.น. ชุดเฝ้าระวังสื่อออนไลน์ ชุดสืบสวนจับกุม และประสานกระทรวงดิจิทัลฯ เพื่อปิดกั้นเว็บไซต์ และชุดรับแจ้งเหตุ 1599 รับแจ้งข้อมูลเบาะแส,ตั้งแต่เปิดศูนย์ป้องกันปราบปรามการ ลักลอบเล่นการพนันทายผลการแข่งขันฟุตบอล ตร. ระหว่างวันที่ 1–17 มิ.ย. มีผลจับกุมเจ้ามือ 107 ราย ผู้เล่น 2,536 ราย จับการพนันทางเว็บไซต์ เจ้ามือ 30 ราย รวม ผู้ต้องหา 3,107 คน ยึดเงินสดได้ 520,247 บาท ค่าเงินในโพย 1,510,267 บาท อายัดเงินในบัญชี 90 บัญชี กว่า 30 ล้านบาท,ตำรวจพบข้อมูลเกี่ยวกับเว็บไซต์ที่รับแทงพนันบอลกว่า 1 แสนเว็บไซต์ เป็นเว็บที่เปิดโดยคนไทย และอยู่ในประเทศไทยกว่า 100 เว็บไซต์ อยู่ในพื้นที่ กทม.และปริมณฑล เว็บไซต์ส่วนหนึ่งเป็น โต๊ะพนันบอลเดิม ที่รับแทงโพยพัฒนาเป็นเว็บออนไลน์ ตำรวจอยู่ระหว่างการเสนอปิดกั้นเว็บ,พล.ต.อ.เฉลิมเกียรติ ลงพื้นที่ร่วมกับ พล.ต.ต. ภาณุรัตน์ หลักบุญ รอง ผบช.น. พล.ต.ต.สุรพงษ์ ถนอมจิตร ผบก.ภ.จ.ปทุมธานี จับกุมพนันออนไลน์ ผู้ต้องหา 5 คน เงินหมุนเวียน 150 ล้านบาท และ พล.ต.ต.สุภธีร์ บุญครอง ผบก.สส.ภ.1 จับกุมพนันฟุตบอลที่ อ.บางใหญ่ จ.นนทบุรี วงเงินหมุนเวียน 20 ล้านบาท,พล.ต.ต.สุรเชษฐ์ หักพาล รอง ผบช.ทท. เปิด ยุทธการสยบเครือข่ายพนันบอล ในแหล่งเที่ยวสำคัญ ประสาน พล.ต.ต.รมย์สิทธิ์ วิริยาสรร รรท.เลขาธิการ ปปง. ร่วมกับสถาบันการเงิน 36 แห่ง และผู้ให้บริการเครือข่ายโทรศัพท์ เปิดศูนย์ปฏิบัติการ ปปง. สืบสวนเครือข่ายพนันทางไซเบอร์ในทุกมิติ เพื่อติดตามเครือข่ายที่ลักลอบเล่นการพนัน ตรวจสอบเส้นทางการเงิน และติดตาม ยึดทรัพย์, ,บุกทลายเครือข่ายพนันบอลในแหล่งท่องเที่ยว จ.ประจวบคีรีขันธ์ จ.นครศรีธรรมราช และ จ.สงขลา ผู้ต้องหา 21 ราย คอมพิวเตอร์ 42 เครื่อง สมุดบัญชีธนาคาร เป็นเครือข่ายอาชญากรรมที่มีเซิร์ฟเวอร์อยู่ต่างประเทศ แต่ใช้ไทยเป็นฐานปฏิบัติการ หาลูกค้าโดย ไลฟ์สด ชักชวนผ่านเว็บไซต์ เฟซบุ๊ก,ในพื้นที่ อ.หัวหิน จ.ประจวบคีรีขันธ์ เปิดมาแล้ว 4 เดือน เงินหมุนเวียน 5 แสนบาทต่อเดือน ส่วน จ.นครศรีธรรมราช และ จ.สงขลา เงินหมุนเวียน 9-12 ล้านต่อเดือน เชื่อมโยงเครือข่าย 5 เว็บไซต์ดัง อยู่ระหว่างเสนอปิดกั้น และประสานงาน ปปง.ขยายผลเส้นทางการเงินของผู้ต้องหา ทำการอายัดทรัพย์สิน,ตำรวจท่องเที่ยวสืบสวนเครือข่ายชาวจีนตั้งฐานปฏิบัติการเปิดให้เล่นพนันออนไลน์ให้มาแทง ค้นบ้านย่านลาดพร้าว รวบ 4 ผู้ต้องหาชาวจีน โทรศัพท์ 68 เครื่อง คอมพิวเตอร์ 4 เครื่อง และสมุดจดรายชื่อลูกค้า เครือข่ายแก๊งนี้จะส่งแอปพลิเคชันไปให้ลูกค้าชาวจีนดาวน์โหลดเล่นในเครื่องมือถือ มีทุกการพนันให้เลือกเล่นเหมือนเว็บการพนันทั่วไป โดยกลุ่มผู้ต้องหาที่ถูกจับทำหน้าที่เป็นแอดมินให้กับนายทุนในการติดต่อประสาน,สร้างบัญชีให้กับลูกค้า คอยเติมเงิน และเพิ่มวงเงิน โดยแอปนี้ใช้เล่นได้เฉพาะในเมืองไทยเท่านั้น ลูกค้าส่วนใหญ่เป็นคนจีน แต่ใช้ไทยเป็นฐานปฏิบัติการ มีเงินหมุนเวียนกว่า 50 ล้านบาท,พล.ต.อ.เฉลิมเกียรติ ศรีวรขาน รอง ผบ. ตร. กล่าวกับ ทีมข่าวอาชญากรรม ว่า ตามนโยบายรัฐบาล พล.อ.ประยุทธ์ จันทร์โอชา นายกรัฐมนตรี และ พล.อ.ประวิตร วงษ์สุวรรณ รองนายกรัฐมนตรี กำชับเจ้าหน้าที่กวดขันปราบปรามการพนันบอลในช่วงฟุตบอลโลก ผบ.ตร.มอบหมายให้ตนรับผิดชอบในภาพรวม ได้กำหนดมาตรการในการป้องกันควบคู่การปราบปราม การป้องกันมุ่งเน้นป้องกันเด็กและเยาวชนไม่ให้เข้าไปยุ่งเกี่ยว ส่วนมาตรการปราบปรามได้ดำเนินการมาต่อเนื่อง มีการจับกุมผู้ต้องหากว่า 3 พันราย ซึ่งพบว่า การแข่งขันฟุตบอลโลกครั้งนี้มีสถิติการเล่นพนันมากกว่าเมื่อ 4 ปีที่แล้ว เนื่องจากประชาชนเข้าถึงเทคโนโลยีและเว็บไซต์พนันบอลต่างๆได้ง่าย แต่ตำรวจไม่ได้เพิกเฉย ติดตามปราบปรามทุกรูปแบบ ขณะนี้ได้เสนอเปิดกั้นเว็บไปกว่า 100 เว็บ ในกรณีที่เป็นเครือข่ายรายใหญ่ได้สั่งให้ตรวจสอบและดำเนินการขยายผล ประสาน ปปง.ติดตามยึดทรัพย์ และให้เรียกตัวพริตตี้ เน็ตไอดอลที่โฆษณาเชิญชวนให้เล่นพนันบอลมารับทราบข้อกล่าวหา ดำเนินคดี ฝากเตือนพี่น้องประชาชนอย่าเข้าไปยุ่งเกี่ยวกับการพนันและหากพบเบาะแสสำคัญแจ้งไปที่ 1599 หรือ 191 เพื่อให้เจ้าหน้าที่เข้าดำเนินการจับกุม,เป็นภาพรวมการป้องกันปราบปรามพนันบอลของรัฐบาล ที่ตำรวจกำลังทำงานอย่างหนัก ในการปราบปรามผีพนันยุคสื่อออนไลน์ที่เข้าถึงข้อมูลง่าย เพื่อไม่ให้คนไทย หลงตกเป็นทาสการพนัน.,ทีมข่าวอาชญากรรม
 เป็นสีสันของมหกรรมฟุตบอลโลกที่มาพร้อมกับการรับพนันขันต่อพนันกันคึกคัก ผ่านไปไม่กี่วันยอดจับกุมการพนันฟุตบอลโลกยังสูง เป็นปัญหาที่รัฐบาลจับตามอง โดยเฉพาะเด็กและเยาวชน
พนันบอล,ฟุตบอลโลก,ฟุตบอลโลก 2018,แกะรอยรอบสัปดาห์,ทีมข่าวอาชญากรรม